Volgens BBC News gaan die grotreeks in die noorde van Thailand in ’n museum omskep word. Daar sal gewys word hoe die reddingspoging verloop het en hulle glo dit sal ’n groot toeristeaantreklikheid wees.
Die dramatiese redding van die jong sokkerspan en hul afrigter het mense wêreldwyd aangegryp en die vordering is amper soos ’n sepie gevolg.
’n Ander rolprent wat wêreldwye belangstelling uitgelok en die verbeelding aangegryp het, is The 33 oor die Chileense mynramp waarin 33 mynwerkers 69 dae lank ondergronds vasgekeer was.